stanford-oval/wikipedia huggingface dataset:
รายชื่อบุคคลที่ถูกทหารและตำรวจประหารชีวิตในที่สาธารณะตามคำสั่งนายกรัฐมนตรี
รายชื่อบุคคลที่ถูกทหารและตำรวจประหารชีวิตในที่สาธารณะตามคำสั่งนายกรัฐมนตรี

ระหว่างปี พ.ศ. 2501–2515 มีบุคคลถูกประหารชีวิตที่สาธารณะจำนวน 40 ทั้งหมดเป็นเพศชาย แบ่งเป็นยุคจอมพล สฤษดิ์ ธนะรัชต์ 8  คน และจอมพล ถนอม กิตติขจร 32 คน การประหารชีวิตโดยทหารและตำรวจในที่สาธารณะตามคำสั่งหัวหน้าคณะรัฐประหารหรือนายกรัฐมนตรีเกิดขึ้นมากที่สุดในวันเดียวคือการประหารชีวิตโจรปล้นตลาดท่าเรือหกคนที่สนามหน้าโรงเรียนท่าเรือนิตยากุลเมื่อวันที่ 22 กุมภาพันธ์ พ.ศ. 2509
ดูเพิ่ม

การประหารชีวิตด้วยการยิงเป็นชุด
โทษประหารชีวิตในประเทศไทย
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530
รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539
ธรรมนูญการปกครองราชอาณาจักร พุทธศักราช 2502
ธรรมนูญการปกครองราชอาณาจักร พุทธศักราช 2515
ลิงค์จากภายนอก

สภาร่างรัฐธรรมนูญ. (2502). รายงานการประชุมสภาร่างรัฐธรรมนูญ ครั้งที่ 25 วันพฤหัสบดีที่ 2 กรกฎาคม พุทธศักราช 2502. สภาร่างรัฐธรรมนูญ: พระที่นั่งอนันตสมาคม. หน้า 1127–1128.
คำสั่งประหารชีวิต 6 โจรปล้นตลาดท่าเรือ
รายชื่อเสือร้ายที่ ปล้น ตลาด อ.ท่าเรือ จ.พระนครศรีอยุธยา เมื่อวันที่  5  ธันวาคม  พ.ศ.2508
บรรณานุกรม

วิศรุต พึ่งสุนทร และอาชญาสิทธิ์ ศรีสุวรรณ (31 August 2024). "จอมพลสฤษดิ์รอมชอม จอมพลถนอมยิงเป้า : ผู้นำเผด็จการทหารกับการจัดการปัญหาอาชญากรรมทางเพศในสังคมไทย (พ.ศ. 2500-2516)". วารสารศิลปศาสตร์มหาวิทยาลัยธรรมศาสตร์. มหาวิทยาลัยธรรมศาสตร์: คณะศิลปศาสตร์ มหาวิทยาลัยธรรมศาสตร์. สืบค้นเมื่อ 28 December 2024.
ทักษ์ เฉลิมเดียรณ (2552). การเมืองระบบพ่อขุนอุปถัมภ์แบบเผด็จการ. โครงการตําราสังคมศาสตร์และมนุษยศาสตร์. ISBN 9786167202006.
ธำรงศักดิ์ เพชรเลิศอนันต์ (2566). เนื้อในระบอบถนอม. ฟ้าเดียวกัน. ISBN 9786169430315.
สุนทร ช่วยตระกูล (2554). พลิกแฟ้มข่าวดังในอดีต. กรุงเทพฯ : ย้อนรอย. ISBN 9786162105581. {{cite book}}: ตรวจสอบค่า |isbn=: checksum (help)
สถาบันพัฒนาการเมือง (2544). 40 ปี ครอง จันดาวงศ์จากหลักประหารสืบสานอุดมการณ์ประชาธิปไตย. สำนักพิมพ์ร่วมด้วยช่วยกัน. ISBN 9789748839318.
สายสกุล เดชาบุตร (2563). กบฏไพร่ หรือ ผีบุญ :ประวัติศาสตร์การต่อสู้ของราษฎรกับอำนาจรัฐเหนือแผ่นดินสยาม. Din-Dan Book. ISBN 9786169360612.
สายสกุล เดชาบุตร (2558). ประวัติศาสตร์บาดแผลหลังการปฏิรูปสมัยรัชกาลที่ ๕. ยิปซี/Gypzy. ISBN 9786163014474.
เปรมชัย พริ้งศุลกะ. มาตรา 17 ในยุคมืด. กรุงสยามการพิมพ์. OCLC 1281292141.
อังโตนี ลอปึช

อังโตนี ลอปึช (โปรตุเกส: Anthony Lopes; เสียงอ่านภาษาโปรตุเกส: [ˈlɔpɨʃ]) เกิดเมื่อวันที่ 1 ตุลาคม ค.ศ. 1990 เป็นนักฟุตบอลชาวโปรตุเกส ปัจจุบันเล่นให้กับลียง ในตำแหน่งผู้รักษาประตู
เกียรติประวัติ > ทีมชาติ

ฟุตบอลชิงแชมป์แห่งชาติยุโรป: 2016
แหล่งข้อมูลอื่น

อังโตนี ลอปึช ที่ L'Équipe Football (ในภาษาฝรั่งเศส)
National team data (โปรตุเกส)
อังโตนี ลอปึช ที่ National-Football-Teams.com
อังโตนี ลอปึช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของออแล็งปิกลียอแน  |
| --- | --- |
 1 ลอปึช  2 Yanga-Mbiwa  3 ตาเกลียฟิโก  5 Denayer (c)  6 Marcelo  8 Aouar  9 แดมเบเล  10 Traoré  12 T. Mendes  14 Dubois  16 Racioppi  17 โบอาเท็ง  19 Gouiri  20 Marçal  22 Jean Lucas  23 Tete  24 Cheikh  25 Caqueret  26 Solet  27 Cornet  28 Y. Koné  29 Tousart  30 Tătărușanu  35 Fofana  ผู้จัดการ: Peter Bosz 
| ด ค กรายชื่อนักกีฬาทีมชาติโปรตุเกส – ชนะเลิศ ฟุตบอลชิงแชมป์แห่งชาติยุโรป 2016 (สมัยแรก) |
| --- | --- | --- |
|  1 ปาตรีซียู  2 เบ. อัลวึช  3 เปปี  4 ฟงตึ  5 กึไรรู  6 การ์วัลยู  7 เซ. โรนัลโด (c)  8 โมตีญู  9 แอแดร์  10 ฌอตา. มารียู  11 วีไยรีญา  12 ลอปึช  13 ดานีลู  14 วีลียัม  15 โกมึช  16 ซังชึช  17 นานี  18 ราฟา  19 แอลีเซว  20 กวาแรฌมา  21 แซดริก  22 อีดูวาร์ดู  23 อาดรียัน  ผู้ฝึกสอน: ซังตุช  |  1 ปาตรีซียู  2 เบ. อัลวึช  3 เปปี  4 ฟงตึ  5 กึไรรู  6 การ์วัลยู  7 เซ. โรนัลโด (c)  8 โมตีญู  9 แอแดร์  10 ฌอตา. มารียู  11 วีไยรีญา  12 ลอปึช  13 ดานีลู  14 วีลียัม  15 โกมึช  16 ซังชึช  17 นานี  18 ราฟา  19 แอลีเซว  20 กวาแรฌมา  21 แซดริก  22 อีดูวาร์ดู  23 อาดรียัน  ผู้ฝึกสอน: ซังตุช  |  |
| ด ค กรายชื่อนักกีฬาทีมชาติโปรตุเกส – ฟุตบอลโลก 2018 |
| --- | --- | --- |
|  1 ปาตรีซียู  2 อัลวึช  3 เปปี  4 แอมึ. ฟือร์นังดึช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 ฌูเวา มารียู  11 เบ. ซิลวา  12 ลอปึช  13 ดียัช  14 วีลียัม  15 รีการ์ดู  16 เบ. ฟือร์นังดึช  17 แกดึช  18 แฌลซัน  19 รุย  20 กวาแรฌมา  21 แซดริก  22 แบตู  23 อาดรียัน  ผู้ฝึกสอน: ซังตุช  |  1 ปาตรีซียู  2 อัลวึช  3 เปปี  4 แอมึ. ฟือร์นังดึช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 ฌูเวา มารียู  11 เบ. ซิลวา  12 ลอปึช  13 ดียัช  14 วีลียัม  15 รีการ์ดู  16 เบ. ฟือร์นังดึช  17 แกดึช  18 แฌลซัน  19 รุย  20 กวาแรฌมา  21 แซดริก  22 แบตู  23 อาดรียัน  ผู้ฝึกสอน: ซังตุช  |  |
| ด ค กรายชื่อนักกีฬาทีมชาติโปรตุเกส – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 ปาตรีซียู  2 ซึเมดู  3 เปปี  4 ดียัช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 เบ. ซิลวา  11 ฟือร์นังดึช  12 ลอปึช  13 ปีไรรา  14 วีลียัม  15 ราฟา  16 ซังชึช  17 แกดึช  18 แนวึช  19 กงซัลวึช  20 ดาโล  21 ฌอตา  22 รุย ซิลวา  23 แฟลิกส์  24 ออลีไวรา  25 เม็งดึช  26 ปัลยีญา  ผู้ฝึกสอน: ซังตุช  |  1 ปาตรีซียู  2 ซึเมดู  3 เปปี  4 ดียัช  5 กึไรรู  6 ฟงตึ  7 โรนัลโด (c)  8 โมตีญู  9 อา. ซิลวา  10 เบ. ซิลวา  11 ฟือร์นังดึช  12 ลอปึช  13 ปีไรรา  14 วีลียัม  15 ราฟา  16 ซังชึช  17 แกดึช  18 แนวึช  19 กงซัลวึช  20 ดาโล  21 ฌอตา  22 รุย ซิลวา  23 แฟลิกส์  24 ออลีไวรา  25 เม็งดึช  26 ปัลยีญา  ผู้ฝึกสอน: ซังตุช  |  |
เงากามเทพ

| เงากามเทพ |
| --- | --- |
เค้าโครงจาก: เงากามเทพ ของวลัย นวาระ
บทละครโทรทัศน์: ดลกมล คนหลังม่าน (2553)
กำกับโดย: ธีระศักดิ์ พรหมเงิน (2553) อนุ​วัฒน์​ ถนอม​รอด (2568)​
แสดงนำ: พ.ศ. 2553 ศุกลวัฒน์ คณารศ ดาวิกา โฮร์เน่ พ.ศ. 2568  มิกค์ ทองระย้า ณัฐชา รัตน์ชยางคานนท์
ประเทศแหล่งกำเนิด: ไทย
ภาษาต้นฉบับ: ไทย
การผลิต
บริษัทผู้ผลิต: กันตนา (2553)   กันตนา มูฟวี่ ทาวน์ (2568)
ระบบภาพ: ความคมชัดสูง
ระบบเสียง: สเตอริโอ
ออกอากาศ
สถานีโทรทัศน์: ช่อง 7
ออกอากาศ: 9 ธันวาคม 2553 (2553-12-09) – 9 กุมภาพันธ์ 2554 (2554-02-09)
สถานีโทรทัศน์: ช่อง 7 HD
ออกอากาศ: 9 เมษายน 2568
เงากามเทพ เป็นละครโทรทัศน์ไทยแนวชีวิต ระทึกขวัญ ที่ดัดแปลงจากนวนิยายชื่อเดียวกันของวลัย นวาระ เวอร์ชั่นต้นฉบับผลิตโดยบริษัทกันตนา จากการกำกับของธีระศักดิ์ พรหมเงิน และนำแสดงโดยศุกลวัฒน์ คณารศ และดาวิกา โฮร์เน่ ออกอากาศทางช่อง 7 ทุกวันพุธและพฤหัสบดี เวลา 20.25 น. ตั้งแต่วันที่ 9 ธันวาคม พ.ศ. 2553 ถึงวันที่ 3 กุมภาพันธ์ พ.ศ. 2554 โดยละครเรื่องนี้เป็นละครเรื่องแรกจากทั้งหมด 2 เรื่องที่ศุกลวัฒน์และดาวิกาแสดงนำร่วมกันอีกเรื่องคือ ร้อยเล่ห์เสน่ห์ลวง (2556) และละครเรื่องนี้ยังเป็นละครเรื่องแรกในชีวิตการแสดงของดาวิกาอีกด้วย
ในปี พ.ศ. 2566 ช่อง 7 HD ได้ประกาศนำละครเรื่องนี้กลับมารีเมคใหม่ นำแสดงโดยมิกค์ ทองระย้า และณัฐชา รัตน์ชยางคานนท์ ผลิตโดยกันตนา มูฟวี่ ทาวน์ ซึ่งเป็นบริษัทในเครือกันตนา
เนื้อเรื่อง

เทียน (ดาวิกา โฮร์เน่) เติบโตมาในฐานะเด็กผู้ชายมาตลอดชีวิตเนื่องจากพ่อของเธอคือ กมนทัต (วรวุฒิ นิยมทรัพย์) ได้สลับเธอกับลูกชายของคนสวนของครอบครัว โดยมีแหวนทองที่ทำเป็นสร้อยคอเป็นกุญแจที่จะเฉลยตัวตนที่แท้จริงของเธอ ก่อนจะเสียชีวิต เกษมสันต์ ทักษสุต บิดาของกมนทัตได้ทำพินัยกรรมไว้ว่า กมนทัตจะต้องมีบุตรชายก่อนอายุ 35 ปี จึงจะได้รับมรดก ถ้าไม่มีมรดกทั้งหมดจะตกเป็นของกมัยธร ส่วน กมัยธร (พัสสน ศรินทุ) อาของเทียน ประสบอุบัติเหตุทางรถยนต์จนเป็นอัมพาตและต้องใช้รถเข็นหลังจากทะเลาะกับพี่ชายอย่างรุนแรง
ธรและ โรม (ศุกลวัฒน์ คณารศ) เป็นเพื่อนสนิทกัน ในวันหนึ่ง โรมได้พบกับเทียน และช่วยเธอจากสถานการณ์ที่เป็นอันตรายอย่างยิ่ง
ตอนแรกโรมไม่รู้ว่าเทียนเป็นผู้หญิง ดังนั้นเขาจึงพาเธอกลับบ้านเพื่อดูแล จากนั้นโรมก็ได้รู้ว่าตัวตนที่แท้จริงของเทียนคือทายาทตระกูลทักษสุตที่หายสาบสูญไป ในอดีต โรมถูกกมนทัตโกงทรัพย์สินทั้งหมดจนเขาล้มละลาย ด้วยความโกรธแค้น เขาจึงหลอกใช้เทียนเป็นเครื่องมือในการแก้แค้นกมนทัต แต่ต่อมาเขาก็ช่วยให้เทียนได้กลับมาอยู่กับครอบครัวที่แท้จริง โดยที่เทียนไม่รู้เลยว่าเธอตกหลุมรักโรมเข้าแล้ว
นักแสดงและตัวละคร

| ตัวละคร | นักแสดงหลัก> 2553 | นักแสดงหลัก> 2568 |
| --- | --- | --- |
| โรม ภคนันทน์ | ศุกลวัฒน์ คณารศ | มิกค์ ทองระย้า |
| ดอกเทียน บุญแช่ม / ดอกเทียน ทักษสุต | ดาวิกา โฮร์เน่ | ณัฐชา รัตน์ชยางคานนท์ |
| ปารวดี ภคนันทน์ | ธัญสินี พรมสุทธิ์ | จาด้า อินโตร์เร |
| เผ่าเทพ | ดนัย จิรา | กัปตัน กันณทร |
| กมนทัต ทักษสุต | วรวุฒิ นิยมทรัพย์ | อานัส ฬาพานิช |
| ลักษมน​ | ณัฐวัฒน์ เปล่งศิริวัธน์ | พอล เดอะบ็อต |
| กุลชาติ ทักษสุต (ลูกชายของใช้ คนสวนที่กมนทัตสลับตัวกับเทียน และเป็นน้องชายของชาญ) | ธาราเขต เพ็ชร์สุกใส | กณิณ ปัทมนันถ์ |
| มนทิรา | ชวัลกร วรรธนพิสิฐกุล | ฐิตินันท์ สุวรรณถาวร​ |
ตัวละคร: นักแสดงสมทบ
| พิศเพลิน ทักษสุต (ภรรยาของกมนทัต) | กชกร นิมากรณ์ | ชัชฎาภรณ์ ธนันทา |
| ป้าทิพย์​ | เดือนเต็ม สาลิตุล | สีดา พัวพิมล​ |
| ชาญ (พี่ชายเทียน) | จตุรภัทร พันลูกท้าว | ปิติพน พรตรีสัตย์ |
| กมัยธร (เพื่อนโรม) | พัสสน ศรินทุ |  |
| ปาหนัน | เจษยา เวียงเกตุ |  |
| นภา | อิสซาเบล่า เดเต้ | อาภัสสรา อินทร์ตลาดชุม |
| ชื่น | ปิยะวัฒน์ รัตนวิจิตร |  |
ตัวละคร: นักแสดงรับเชิญ
| เกษมสันต์ ทักษสุต (พ่อของกมนทัตและกมัยธร) | ธนภัทร สีงามรัตน์ |  |
ทวี สอดส่อง

| พันตำรวจเอกทวี สอดส่องม> ป.ช. ม.ว.ม. |
| --- | --- |
ทวี ในปี พ.ศ. 2565

รัฐมนตรีว่าการกระทรวงยุติธรรม
อยู่ในวาระ
เริ่มดำรงตำแหน่ง  1 กันยายน พ.ศ. 2566 (1 ปี 197 วัน)
นายกรัฐมนตรี: เศรษฐา ทวีสิน   แพทองธาร ชินวัตร
ก่อนหน้า: สมศักดิ์ เทพสุทิน วิษณุ เครืองาม (รองนายกรัฐมนตรี รักษาราชการแทน)
หัวหน้าพรรคประชาชาติ
อยู่ในวาระ
เริ่มดำรงตำแหน่ง  26 สิงหาคม พ.ศ. 2566 (1 ปี 203 วัน)
ก่อนหน้า: วรวีร์ มะกูดี (รักษาการ)
อธิบดีกรมสอบสวนคดีพิเศษ
ดำรงตำแหน่ง 11 เมษายน พ.ศ. 2551 – 29 กันยายน พ.ศ. 2552 (1 ปี 171 วัน)
ก่อนหน้า: สุนัย มโนมัยอุดม
ถัดไป: ธาริต เพ็งดิษฐ์
 
ข้อมูลส่วนบุคคล
เกิด: 23 กันยายน พ.ศ. 2502 (65 ปี) อำเภอแสวงหา จังหวัดอ่างทอง ประเทศไทย
พรรคการเมือง: ประชาชาติ (2561–ปัจจุบัน)
ลายมือชื่อ: 
ยศที่ได้รับการแต่งตั้ง
สังกัด: สำนักงานตำรวจแห่งชาติ
ประจำการ: พ.ศ. 2527 – 2547
ยศ:  พันตำรวจเอก

พันตำรวจเอก ทวี สอดส่อง (เกิด: 23 กันยายน พ.ศ. 2502) อดีตข้าราชการตำรวจและนักการเมือง ชาวไทย ปัจจุบันดำรงตำแหน่ง รัฐมนตรีว่าการกระทรวงยุติธรรมในรัฐบาลแพทองธาร ชินวัตร หัวหน้าพรรคประชาชาติ อดีตอธิบดีกรมสอบสวนคดีพิเศษ และอดีตเลขาธิการศูนย์อำนวยการบริหารจังหวัดชายแดนภาคใต้
ประวัติ

พ.ต.อ.ทวี สอดส่อง มีชื่อเล่นว่า "ฟิล์ม" หรือ "บิ๊กวี" เกิดเมื่อวันที่ 23 กันยายน พ.ศ. 2502 ที่บ้านท่าจันทร์ ตำบลวังน้ำเย็น อำเภอแสวงหา จังหวัดอ่างทอง เข้าเรียนที่โรงเรียนนายร้อยตำรวจ อำเภอสามพราน จังหวัดนครปฐม รุ่นที่ 37 และปริญญาโทสาขาพัฒนาสังคม มหาวิทยาลัยเกษตรศาสตร์
การทำงาน

พ.ต.อ.ทวี สอดส่อง เข้ารับราชการตำรวจเป็นรองสารวัตรสอบสวนสถานีตำรวจภูธรอำเภอท่าใหม่ จังหวัดจันทบุรี จนกระทั่งเป็นรองผู้บังคับการกองปราบปราม และในปี พ.ศ. 2547 ได้โอนย้ายไปเป็นข้าราชการพลเรือนสามัญ ในตำแหน่งรองอธิบดีกรมสอบสวนคดีพิเศษ เป็นรองเลขาธิการคณะกรรมการป้องกันและปราบปรามยาเสพติด และได้รับแต่งตั้งเป็นอธิบดีกรมสอบสวนคดีพิเศษ ในปี พ.ศ. 2551 แทน สุนัย มโนมัยอุดม  ต่อมาย้ายไปเป็นรองปลัดกระทรวงยุติธรรม และเป็นเลขาธิการศูนย์อำนวยการบริหารจังหวัดชายแดนภาคใต้ในปี พ.ศ. 2554 ดำรงตำแหน่งจนถึงปี พ.ศ. 2557 จึงถูกย้ายไปดำรงตำแหน่งที่ปรึกษาประจำสำนักนายกรัฐมนตรี และลาออกจากราชการในปี พ.ศ. 2561
ในปี พ.ศ. 2561 พ.ต.อ.ทวี สอดส่อง ได้เข้าร่วมกับ วันมูหะมัดนอร์ มะทา ดำรงตำแหน่งกรรมการบริหารพรรคประชาชาติ โดย พ.ต.อ.ทวี รับตำแหน่งเป็นเลขาธิการพรรค ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 2 ของพรรคประชาชาติ แต่ไม่ได้รับเลือกตั้ง เนื่องจากพรรคประชาชาติได้รับที่นั่งในระบบบัญชีรายชื่อเพียง 1 ที่นั่ง แต่ต่อมาในปี พ.ศ. 2563 วันมูหะมัดนอร์ มะทา ลาออกจากการเป็นสมาชิกสภาผู้แทนราษฎร ส่งผลให้ พ.ต.อ.ทวี ได้เลื่อนขึ้นมาเป็นสมาชิกสภาผู้แทนราษฎรแทน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคประชาชาติได้ สส.บัญชีรายชื่อ 2 ที่นั่ง ซึ่ง พ.ต.อ.ทวี สอดส่อง ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 2 ของพรรคประชาชาติ ทำให้เขาได้รับเลือกตั้ง และต่อมามีการจัดประชุมใหญ่สามัญครั้งที่ 2/2566 เมื่อวันที่ 26 สิงหาคม ที่หอประชุมเฉลิมพระเกียรติ 80 พรรษา มหาวิทยาลัยราชภัฏยะลา เพื่อเลือกหัวหน้าพรรคคนใหม่แทนวันมูหะมัดนอร์ มะทา ที่ลาออกจากตำแหน่งเพื่อไปทำหน้าที่ประธานสภาผู้แทนราษฎรไทยของชุดที่ 26 โดยที่ประชุมมีมติเลือก พ.ต.อ.ทวี อดีตเลขาธิการพรรค ขึ้นเป็นหัวหน้าพรรค ส่วนตำแหน่งเดิมคือเลขาธิการพรรค เป็นของซูการ์โน มะทา น้องชายของวันมูหะมัดนอร์
ต่อมาเขาได้รับการแต่งตั้งเป็นรัฐมนตรีว่าการกระทรวงยุติธรรม ในรัฐบาลของเศรษฐา ทวีสิน โดยเป็น 1 ใน 3 อดีตข้าราชการตำรวจที่ได้รับการแต่งตั้งให้ดำรงตำแหน่งในคณะรัฐมนตรีชุดดังกล่าว (อีก 2 คน คือ พล.ต.อ.พัชรวาท วงษ์สุวรรณ และ พล.ต.อ.เพิ่มพูน ชิดชอบ)
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เหรียญราชการชายแดน (ช.ด.)
พ.ศ. 2548 –  เหรียญจักรพรรดิมาลา (ร.จ.พ.)
แหล่งข้อมูลอื่น

| ก่อนหน้า |  | ทวี สอดส่อง |  | ถัดไป |
| --- | --- | --- | --- | --- |
| สมศักดิ์ เทพสุทิน รัฐมนตรีว่าการ วิษณุ เครืองาม รองนายกรัฐมนตรี รักษาราชการแทน |  |   รัฐมนตรีว่าการกระทรวงยุติธรรม (ครม. 63)   (1 กันยายน พ.ศ. 2566 – ปัจจุบัน) |  | อยู่ในวาระ |
| วันมูหะมัดนอร์ มะทา |  |   หัวหน้าพรรคประชาชาติ  (26 สิงหาคม พ.ศ. 2566 — ปัจจุบัน) |  | ยังดำรงตำแหน่ง |
| ด ค กพรรคประชาชาติ |
| --- | --- | --- |
| หัวหน้าพรรค |  วันมูหะมัดนอร์ มะทา  พันตำรวจเอก ทวี สอดส่อง  |  |
| เลขาธิการพรรค |  พันตำรวจเอก ทวี สอดส่อง  ซูการ์โน มะทา  |  |
| ผู้นำเลือกตั้ง |  วันมูหะมัดนอร์ มะทา  |  |
| ดูเพิ่ม | กลุ่มวาดะห์ |  |
มหาวิทยาลัยเทคโนโลยีพระจอมเกล้าธนบุรี

สำหรับความหมายอื่น ดูที่ สถาบันเทคโนโลยีพระจอมเกล้า (แก้ความกำกวม)
| --- | --- |
King Mongkut's University of Technology Thonburi
พระมหามงกุฏ พระบรมราชลัญจกร ประจำพระบาทสมเด็จพระจอมเกล้าเจ้าอยู่หัว สัญลักษณ์ประจำมหาวิทยาลัย
ชื่อเดิม: สถาบันเทคโนโลยีพระจอมเกล้าธนบุรี
ชื่อย่อ: มจธ. / KMUTT
คติพจน์: The trained man wins ทนโต เสฏโฐ มนุสเสสุ (ในหมู่มนุษย์ ผู้ที่ฝึกตนดีแล้วเป็นผู้ประเสริฐสุด)
ประเภท: สถาบันอุดมศึกษาในกำกับของรัฐ
สถาปนา: 4 กุมภาพันธ์ พ.ศ. 2503; 65 ปีก่อน (2503-02-04)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  8 ดูในบทความ  สถาบัน  1 ดูในบทความ  บัณฑิตวิทยาลัยและวิทยาลัย  3 ดูในบทความ  หน่วยงานสนับสนุน  15 ดูในบทความ 
งบประมาณ: 1,528,935,900 บาท (พ.ศ. 2568)
นายกสภาฯ: ศาสตราจารย์เกียรติคุณ ยงยุทธ ยุทธวงศ์
อธิการบดี: รองศาสตราจารย์ สุวิทย์ แซ่เตีย
อาจารย์: 883 คน (พ.ศ. 2566)
บุคลากรทั้งหมด: 2,569 คน (พ.ศ. 2566)
ผู้ศึกษา: 14,933 คน (พ.ศ. 2566)
ที่ตั้ง: เลขที่ 126 ถนนประชาอุทิศ แขวงบางมด เขตทุ่งครุ กรุงเทพมหานคร 10140 เลขที่ 49 ซอยเทียนทะเล 26 ถนนบางขุนเทียน-ชายทะเล แขวงท่าข้าม เขตบางขุนเทียน กรุงเทพมหานคร 10150 เลขที่ 209 หมู่ 1 ตำบลรางบัว อำเภอจอมบึง จังหวัดราชบุรี 70150 เลขที่ 110/1 ถนนกรุงธนบุรี แขวงบางลำภูล่าง เขตคลองสาน กรุงเทพมหานคร 10600
วิทยาเขต: วิทยาเขต  4 ดูในบทความ 
ดอกไม้ประจำมหาวิทยาลัย: ดอกธรรมรักษา
สี:   สีแสด   สีเหลือง
เว็บไซต์: เว็บไซต์ของมหาวิทยาลัย

มหาวิทยาลัยเทคโนโลยีพระจอมเกล้าธนบุรี (อังกฤษ: King Mongkut's University of Technology Thonburi; อักษรย่อ: มจธ. – KMUTT) หรือนิยมเรียกโดยทั่วไปว่า บางมด (Bangmod) เป็นมหาวิทยาลัยชั้นนำของประเทศไทยที่มีชื่อเสียงทางด้านวิศวกรรมศาสตร์ วิทยาศาสตร์ เทคโนโลยี และสถาปัตยกรรมศาสตร์ และได้รับเลือกจากรัฐบาลให้เป็น 1 ใน 9 มหาวิทยาลัยวิจัยแห่งชาติ (National Research University) รวมทั้งเป็นมหาวิทยาลัยที่ปรับเปลี่ยนสถานะจากสถาบันอุดมศึกษาของรัฐเป็น สถาบันอุดมศึกษาในกำกับของรัฐ แห่งแรกของประเทศไทย
ปัจจุบันมหาวิทยาลัยเทคโนโลยีพระจอมเกล้าธนบุรีเปิดสอนใน 8 คณะ, บัณฑิตวิทยาลัย 2 แห่ง สถาบันซึ่งดูแลและจัดการเรียนการสอนในหลักสูตรเฉพาะทาง 1 แห่ง และวิทยาลัย 1 แห่ง โดยเปิดสอนทั้งหลักสูตรปกติ หลักสูตรสองภาษา และหลักสูตรนานาชาติ ครอบคลุมในระดับปริญญาตรี, โท และเอก จัดการเรียนการสอนใน 3 พื้นที่การศึกษา และ 1 อาคาร คือ มจธ.บางมด, มจธ.บางขุนเทียน, มจธ.ราชบุรี  และสำนักเคเอกซ์ (KX - Knowledge Exchange for Innovation)
มหาวิทยาลัยเทคโนโลยีพระจอมเกล้าธนบุรี ประกอบด้วยพระนาม "พระจอมเกล้า" ซึ่งได้รับพระมหากรุณาธิคุณโปรดเกล้าโปรดกระหม่อมพระราชทานตามพระบรมนามาภิไธย แห่งพระบาทสมเด็จพระจอมเกล้าเจ้าอยู่หัว รัชกาลที่ 4 และมีพระบรมราชานุญาต ให้อัญเชิญตรา "พระมหามงกุฎ" มาเป็นสัญลักษณ์ของสถาบัน
มจธ. เป็นมหาวิทยาลัยไทยที่ติดอันดับโลก โดยเป็นอันดับ 1 ของประเทศไทยด้านวิศวกรรมศาสตร์และเทคโนโลยี 5 ปีซ้อน ในปี 2561 ถึง 2565 โดยสถาบันการจัดอันดับมหาวิทยาลัยระดับโลก Times Higher Education และถูกจัดอันดับให้เป็นมหาวิทยาลัยทางเทคโนโลยีอันดับที่ 1 ของประเทศไทย 2 ปีซ้อน ในปี 2562 และ 2563 โดยการจัดอันดับของ U.S. News & World Report
ประวัติ

มหาวิทยาลัยเทคโนโลยีพระจอมเกล้าธนบุรี เดิมใช้ชื่อว่า "วิทยาลัยเทคนิคธนบุรี " ตั้งอยู่ที่ เลขที่ 126 ถนนประชาอุทิศ แขวงบางมด เขตทุ่งครุ กรุงเทพมหานคร 10140
สาเหตุในการก่อตั้งเนื่องมาจากในช่วงปี 2500 ประเทศไทยได้มีการขยายตัวอย่างมาก ประกอบกับนักเรียนที่จบชั้นมัธยมศึกษาปีที่ 5 สายวิทยาศาสตร์ (เทียบเท่าชั้นมัธยมศึกษาปีที่ 6 ในปัจจุบัน) ไม่มีที่ศึกษาต่อ เพราะมีมหาวิทยาลัยอยู่เพียง 5 แห่ง ได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยเกษตรศาสตร์ และ มหาวิทยาลัยศิลปากร ทางกระทรวงศึกษาธิการเห็นถึงความจำเป็นในการจัดตั้งวิทยาลัยวิทยาศาสตร์และเทคโนโลยี จึงได้จัดตั้งวิทยาลัยเทคนิคธนบุรี ณ ตำบลบางมด อำเภอราษฎร์บูรณะ จังหวัดธนบุรี เป็นสถาบันที่เปิดสอนระดับอุดมศึกษา (เทียบเท่าปริญาตรี) เป็นลำดับที่ 7 ในประเทศไทย รองจากจุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยเกษตรศาสตร์ มหาวิทยาลัยศิลปากร และวิทยาลัยวิชาการศึกษา ตามลำดับ
ประวัติ > ช่วงเวลา

แบ่งได้เป็น 4 ช่วง ดังนี้
ประวัติ > ช่วงเวลา > วิทยาลัยเทคนิคธนบุรี (พ.ศ. 2503–2514)

วิทยาลัยเทคนิคธนบุรีได้รับการสถาปนาขึ้นเมื่อวันที่ 4 กุมภาพันธ์ พ.ศ. 2503  ในสังกัดกองวิทยาลัยเทคนิค กรมอาชีวศึกษา กระทรวงศึกษาธิการ  ซึ่งในระยะเริ่มแรก วิทยาลัยรับนักศึกษาโดยสอบตรงจากผู้สำเร็จการศึกษาชั้นมัธยมศึกษาปีที่ 5 สายวิทยาศาสตร์ (เทียบเท่าชั้นมัธยมศึกษาปีที่ 6 ในปัจจุบัน) เข้าศึกษาหลักสูตรประกาศนียบัตรวิชาชีพชั้นสูง (ปวส.) โดยมีหลักสูตร 3 ปี ใน 4 สาขาวิชา คือ
ช่างก่อสร้าง  (ปัจจุบันคือ ภาควิชาวิศวกรรมโยธา)
ช่างไฟฟ้า  (ปัจจุบันคือ ภาควิชาวิศวกรรมไฟฟ้า)
ช่างยนต์  (ปัจจุบันคือ ภาควิชาวิศวกรรมเครื่องกล)
ช่างโลหะ  (ปัจจุบันคือ ภาควิชาวิศวกรรมอุตสาหการ)
วิทยาลัยเทคนิคธนบุรี เป็นวิทยาลัยเทคนิคแห่งที่ 5 ของประเทศ ก่อตั้งขึ้นหลังจากวิทยาลัยเทคนิค 4 แห่งแรก อันประกอบไปด้วยวิทยาลัยเทคนิคกรุงเทพ (พ.ศ. 2495), วิทยาลัยเทคนิคภาคใต้ (พ.ศ. 2497), วิทยาลัยเทคนิคภาคตะวันออกเฉียงเหนือ (พ.ศ. 2499) และวิทยาลัยเทคนิคภาคพายัพ (พ.ศ. 2500) ซึ่งเป็นวิทยาลัยเทคนิคแห่งแรกและแห่งเดียวที่รับเฉพาะผู้สำเร็จชั้นมัธยมศึกษาปีที่ 5 สายวิทยาศาสตร์ มาเรียนต่อในหลักสูตรประกาศนียบัตรวิชาชีพชั้นสูง
เมื่อ พ.ศ. 2505 วิทยาลัยเทคนิคธนบุรีได้รับความช่วยเหลือจากยูเนสโก (UNESCO) และกองทุนพิเศษสหประชาชาติ โครงการมีระยะเวลา 5 ปี ในการจัดหาผู้เชี่ยวชาญด้านต่างๆ ให้มาช่วยดำเนินการสอน รวมทั้งให้ทุนการศึกษาเพิ่มเติมแก่อาจารย์ และจัดซื้ออุปกรณ์การศึกษาให้แก่วิทยาลัย รวมทั้งวิทยาลัย จะรับนักศึกษาโดยได้เข้าร่วมกับ สภาการศึกษาแห่งชาติ ในการใช้ วิธีสอบคัดเลือกรวมเพื่อรับนักศึกษาร่วมกับมหาวิทยาลัยอื่น ๆ (การสอบเอนทรานซ์) (โดยมี สถาบันการศึกษา จำนวน 6 แห่ง คือ มหาวิทยาลัย 5 แห่ง ที่มีอยู่ในขณะนั้น ได้แก่ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ มหาวิทยาลัยเกษตรศาสตร์ มหาวิทยาลัยศิลปากร และ วิทยาลัย 1 แห่ง ได้แก่ วิทยาลัยเทคนิคธนบุรี ได้จัดสอบร่วมกัน)
พ.ศ. 2506 วิทยาลัยเทคนิคธนบุรี ได้แบ่งการบริหารเป็น 4 คณะวิชา คือ
คณะวิชาช่างโยธา
คณะวิชาช่างไฟฟ้า
คณะวิชาช่างกล
คณะวิชาสามัญ
พ.ศ. 2507 วิทยาลัยเทคนิคธนบุรี ได้ปรับปรุงหลักสูตรที่เปิดสอน คือ
หลักสูตรแผนกวิชาช่างก่อสร้าง (โยธา)
หลักสูตรแผนกวิชาช่างก่อสร้าง (สถาปัตย์)
หลักสูตรแผนกวิชาช่างไฟฟ้ากำลัง
หลักสูตรแผนกวิชาช่างยนต์
หลักสูตรแผนกวิชาช่างโลหะ
พ.ศ. 2508 วิทยาลัยเทคนิคธนบุรี ได้รับความช่วยเหลือจาก ยูเนสโก (UNESCO) และ กองทุนพิเศษ สหประชาชาติ ต่ออีก โครงการมีระยะเวลา 4 ปี ในรูปแบบเดียวกับโครงการแรก คือมี ผู้เชี่ยวชาญ ทุนการศึกษา อบรมแก่อาจารย์ และอุปกรณ์การศึกษา ซึ่งได้ขยายเพิ่มการสอนในหลักสูตร ปทส. ต่อจาก ปวส. เริ่มเมื่อปี พ.ศ. 2508 ในสาขาช่างยนต์,ช่างโลหะ และปี พ.ศ. 2509 ในสาขาช่างโยธา,ช่างไฟฟ้า โดยความเห็นชอบของ กระทรวงศึกษาธิการ และ คณะรัฐมนตรี ให้ทำการเปิดสอนในระดับประกาศนียบัตรเทคนิคชั้นสูง (ปทส.) หลักสูตร 2 ปี ต่อจากประกาศนียบัตรวิชาชีพชั้นสูง (ปวส.) หลักสูตร 3 ปี รวมมีระยะเวลาศึกษา 5 ปี (เทียบเท่าปริญญาตรีวิศวกรรมศาสตร์ ใน 4 สาขา (โยธา,ไฟฟ้า,เครื่องกล,อุตสาหการ) ) รวมทั้งจัดตั้ง คณะวิชาฝึกหัดครูเทคนิคชั้นสูง เป็นคณะที่ 5 ของ วิทยาลัยเทคนิคธนบุรี
พ.ศ. 2510 วิทยาลัยเทคนิคธนบุรี เสนอโครงการ สถาบันเทคโนโลยีธนบุรี (Thonburi Institute of Technology) หรือ ( T I T ) และกระทรวงศึกษาธิการ อนุมัติในหลักการ เมื่อ 3 ตุลาคม พ.ศ. 2510 ให้ขยายหลักสูตรการเรียนการสอนเป็น 5 ปี ต่อจากชั้นมัธยมศึกษาปีที่ 5 สายวิทยาศาสตร์ (ม.ศ.5)
ประวัติ > ช่วงเวลา > สถาบันเทคโนโลยีพระจอมเกล้า วิทยาเขตธนบุรี (พ.ศ. 2514–2529)

สถาบันเทคโนโลยีพระจอมเกล้าถูกสถาปนาขึ้นเมื่อวันที่ 23 เมษายน พ.ศ. 2514 จากการรวมวิทยาลัยเทคนิคธนบุรี วิทยาลัยเทคนิคพระนครเหนือ และวิทยาลัยโทรคมนาคมนนทบุรี โดยวิทยาลัยเทคนิคธนบุรี มีสถานะเป็นวิทยาเขตหนึ่งของสถาบันเทคโนโลยีพระจอมเกล้า ใช้ชื่อว่า "สถาบันเทคโนโลยีพระจอมเกล้า วิทยาเขตธนบุรี" และเปลี่ยนจากหลักสูตรประกาศนียบัตรเทคนิคชั้นสูง (ปทส.) มาเป็นหลักสูตรปริญญาตรีวิศวกรรมศาสตร์ หลักสูตร 5 ปี ใน 4 สาขา (โยธา, ไฟฟ้า, เครื่องกล, อุตสาหการ) และให้เลิกรับนักศึกษาสาขาวิชาสถาปัตยกรรมในสถาบันเทคโนโลยีพระจอมเกล้า วิทยาเขตธนบุรี ตั้งแต่ปีการศึกษา 2515 และ สถาบันเทคโนโลยีพระจอมเกล้า วิทยาเขตธนบุรี ได้แบ่งการบริหารเป็น 7 ภาควิชา คือ
ภาควิชาวิศวกรรมโยธา
ภาควิชาวิศวกรรมไฟฟ้า
ภาควิชาวิศวกรรมเครื่องกล
ภาควิชาวิศวกรรมอุตสาหกรรม
ภาควิชาคณิตศาสตร์และวิทยาศาสตร์
ภาควิชาภาษาและสังคมศาสตร์
ภาควิชาครุศาสตร์
พ.ศ. 2515 สถาบันเทคโนโลยีพระจอมเกล้า จัดพิธีพระราชทานปริญญาบัตร ครั้งที่ 1 ให้กับผู้สำเร็จการศึกษา ประจำปีการศึกษา 2510-2514 ณ หอประชุมคุรุสภา กระทรวงศึกษาธิการ เมื่อวันพุธที่ 18 ตุลาคม พ.ศ. 2515 โดย สำนักงาน ก.พ. ได้รับรอง ปริญญาวิศวกรรมศาสตร์บัณฑิต (สาขา โยธา, ไฟฟ้ากำลัง, ไฟฟ้าสื่อสาร, เครื่องกล และ อุตสาหการ) ของ สถาบันเทคโนโลยีพระจอมเกล้า วิทยาเขตธนบุรี
พ.ศ. 2517 สถาบันเทคโนโลยีพระจอมเกล้า ย้ายสังกัดจากกระทรวงศึกษาธิการมาสังกัดทบวงมหาวิทยาลัย เป็นสถาบันการศึกษาและวิจัยระดับอุดมศึกษา เป็นนิติบุคคล มีฐานะเป็นกรมสังกัด และ สถาบันเทคโนโลยีพระจอมเกล้า วิทยาเขตธนบุรี ได้แบ่งการบริหารเป็น 2 คณะ 8 ภาควิชา คือ
คณะวิศวกรรมศาสตร์
ภาควิชาวิศวกรรมโยธา
ภาควิชาวิศวกรรมไฟฟ้า
ภาควิชาวิศวกรรมเครื่องกล
ภาควิชาวิศวกรรมอุตสาหการ
ภาควิชาวิศวกรรมเคมี
คณะครุศาสตร์อุตสาหกรรมและวิทยาศาสตร์
ภาควิชาคณิตศาสตร์และวิทยาศาสตร์
ภาควิชาภาษาและสังคมศาสตร์
ภาควิชาครุศาสตร์อุตสาหกรรม
ประวัติ > ช่วงเวลา > สถาบันเทคโนโลยีพระจอมเกล้าธนบุรี (พ.ศ. 2529–2541)

พ.ศ. 2529 สถาบันเทคโนโลยีพระจอมเกล้าธนบุรี ได้รับการสถาปนาขึ้น เมื่อวันที่ 19 กุมภาพันธ์ พ.ศ. 2529
พ.ศ. 2532 สถาบันเทคโนโลยีพระจอมเกล้าธนบุรี ปรับหลักสูตรปริญญาตรีวิศวกรรมศาสตร์ หลักสูตร 5 ปี มาเป็นหลักสูตร 4 ปี
ประวัติ > ช่วงเวลา > มหาวิทยาลัยเทคโนโลยีพระจอมเกล้าธนบุรี (พ.ศ. 2541–ปัจจุบัน)

พ.ศ. 2541 มหาวิทยาลัยเทคโนโลยีพระจอมเกล้าธนบุรี ได้รับการสถาปนาขึ้น เมื่อวันที่ 6 มีนาคม พ.ศ. 2541 และได้เปลี่ยนสภาพเป็น สถาบันอุดมศึกษาในกำกับของรัฐ
พ.ศ. 2552 มหาวิทยาลัยเทคโนโลยีพระจอมเกล้าธนบุรี ได้รับการประกาศรายชื่อจาก กระทรวงศึกษาธิการ เมื่อวันที่ 24 สิงหาคม พ.ศ. 2552 ให้เป็น 1 ใน 9 แห่ง ของ มหาวิทยาลัยวิจัยแห่งชาติ
อาคารการเรียนรู้พหุวิทยาการ (LX)
อาคารวิศววัฒนะ (ตึกแดง)
อาคารหอพักหญิง (D1) วิทยาเขตบางขุน​เทียน
บรรยากาศภายในมหาวิทยาลัย วิทยาเขตบางมด
ศูนย์กีฬาและนันทนาการ
ประวัติ > ลำดับการจัดตั้ง

พ.ศ. 2503 จัดตั้ง คณะวิศวกรรมศาสตร์
พ.ศ. 2517 จัดตั้ง คณะครุศาสตร์อุตสาหกรรม
พ.ศ. 2519 จัดตั้ง คณะพลังงานสิ่งแวดล้อมและวัสดุ
พ.ศ. 2533 จัดตั้ง คณะวิทยาศาสตร์
พ.ศ. 2537 จัดตั้ง คณะศิลปศาสตร์
พ.ศ. 2537 จัดตั้ง คณะสถาปัตยกรรมศาสตร์และการออกแบบ
พ.ศ. 2537 จัดตั้ง คณะทรัพยากรชีวภาพและเทคโนโลยี
พ.ศ. 2538 จัดตั้ง คณะเทคโนโลยีสารสนเทศ
พ.ศ. 2538 จัดตั้ง สถาบันวิทยาการหุ่นยนต์ภาคสนาม
พ.ศ. 2545 จัดตั้ง บัณฑิตวิทยาลัยการจัดการและนวัตกรรม
พ.ศ. 2559 จัดตั้ง วิทยาลัยสหวิทยาการ
วันสำคัญของมหาวิทยาลัย > วันสถาปนา

รัฐมนตรีว่าการกระทรวงศึกษาธิการ ฯพณฯ ม.ล.ปิ่น มาลากุล ประกาศตั้ง “ วิทยาลัยเทคนิคธนบุรี ” เมื่อวันที่ 4 กุมภาพันธ์ พ.ศ. 2503 รับผู้จบเตรียมอุดมศึกษา (ม.6 ปัจจุบัน) เฉพาะสาย วิทยาศาสตร์ ศึกษาต่อ 3 ปี ได้วุฒิ ปว.ส. นับเป็นวิทยาลัยเทคนิค แห่งแรก ในประเทศไทย ณ ตำบลบางมด อำเภอราษฎร์บูรณะ จังหวัดธนบุรี
วันสำคัญของมหาวิทยาลัย > วันพระราชทานนาม

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้ใช้พระนาม “ พระจอมเกล้า ” เป็นชื่อของสถาบัน มีนามภาษาอังกฤษว่า “ King Mongkut's Institute of Technology ” เมื่อวันที่ 28 พฤษภาคม 2513